Kaitsevägi on üks kõige halvemini mõistetud osa riigist. See puudutab võrdselt nii heatahtlikku kui ka halvustavat lähenemist armeele. Ühelt poolt on sõjaväe kuvandis midagi ühiskondliku alateadvuse ürgsest mehelikkusest koos peibutava agressiivsusega. Mõned mehed on kohe valmis oma isamaa eest surema, kui vajadus tekib, ja vajutavad heameelega kohe päästikule, kui vähegi lubatakse. Teisest küljest nähakse kaitseväge aga ajudeta sõjardite pundina, kelle peale  raisatakse lubamatult palju raha - kaks protsenti SKTst!